
PROIECT DE HOTĂRÂRE

 pentru  completarea anexei la Hotărârea Consiliului Local al Municipiului Timişoara nr. 371/30.10.2007 privind constatarea şi sancţionarea contravenţiilor pe teritoriul Municipiului Timişoara,  modificată si completată prin Hotărârea Consiliului Local al Municipiului Timişoara nr. 206/26.05.2009

 Consiliul Local al Municipiului Timişoara

Având în vedere Referatul SC2013 - ............................. /................................ 2013 al Direcţiei Poliţiei Locale Timişoara. 

Având în vedere avizele Comisiei pentru studii, prognoze, economie, buget, finanţe, impozite si taxe, Comisiei pentru dezvoltare urbanistică, amenajarea teritoriului şi patrimoniu, Comisiei pentru administrarea domeniului public şi privat, servicii publice şi comerţ, regii autonome şi societăţi comerciale, Comisiei pentru administraţie locală, juridică, ordine publică, drepturile omului şi probleme ale minorităţilor, Comisiei pentru cultură, ştiinţă, învăţământ, sănătate, protecţie sociala, turism, ecologie, sport şi culte din cadrul Consiliului Local al Municipiului Timişoara.

Având în vedere prevederile  Legii Poliţiei Locale nr. 155 /22.07.2010. 

Având în vedere Hotărârea Consiliului Local nr. 371/30.10.2007 - privind constatarea şi sancţionarea contravenţiilor pe teritoriul Municipiului Timişoara;

Având în vedere prevederile Ordonanţei Guvernului nr. 2/12.07.2001 privind regimul juridic al contravenţiilor. 

În conformitate cu prevederile art. 36 alin. (6), lit. a), pct.7  din Legea nr. 215/2001 -  privind administraţia publică locală, republicată şi modificată;


În temeiul art. 45 din Legea nr. 215/2001 - privind administraţia publică locală;

H O T Ă R Ă Ş T E :

Art.1: Se aprobă completarea Anexei la Hotărârea Consiliului Local al Municipiului Timişoara nr. 371/30.10.2007 privind constatarea şi sancţionarea contravenţiilor pe teritoriul Municipiului Timişoara, astfel:

După articolul 28  se introduce un nou  articol 28 indice 1, cu următorul  cuprins: 

1)
Conducătorilor de biciclete le revin următoarele obligaţii şi interdicţii prevăzute de  HG nr. 1.391/2006  pentru aprobarea Regulamentului de aplicare a OUG nr. 195/2002 privind circulaţia pe drumurile publice: 

1.1.În circulaţia pe drumurile publice bicicleta trebuie sa fie:

a)
prevăzută cu dispozitiv de frânare eficace;

b)
prevăzută cu un sistem adecvat, funcţional, de direcţie;

c)
dotată cu sistem de avertizare sonoră; se interzic echiparea si folosirea sistemelor de avertizare sonoră specifice autovehiculelor;

d)
echipată în fată cu lumină de culoare albă sau galbenă, iar în spate cu lumină de culoare roşie şi cu cel puţin un dispozitiv fluorescent-reflectorizant, vizibil, de aceeaşi culoare;

e)
echipată cu elemente sau dispozitive care, în mişcare, formează un cerc continuu, fluorescent-reflectorizant de culoare portocalie fixate pe spiţele roţilor.

1.2 Se interzice conducătorilor de biciclete:

a)
să circule fără a ţine cel puţin o mână pe ghidon si ambele picioare pe pedale;

b)
 să circule în timp ce se află sub influenţa alcoolului, a produselor ori substanţelor stupefiante sau a medicamentelor cu efecte similare acestora;

c)
 să transporte o altă persoană, cu excepţia copilului până la 7 ani, numai dacă vehiculul are montat în faţă un suport special, precum şi a situaţiei când vehiculul este construit si/sau echipat special pentru transportul altor persoane;

d)
 să transporte sau să tragă orice fel de obiecte care, prin volumul ori greutatea lor, stânjenesc sau periclitează conducerea vehiculului ori circulaţia celorlalţi participanţi la trafic;

e)
să circule cu defecţiuni tehnice la sistemele de frânare sau cu un vehicul care nu este prevăzut cu avertizor sonor;

f)
 să conducă vehiculul fără a menţine contactul roţilor cu solul.

1.3. Bicicletele, atunci când circulă pe drumul public, trebuie conduse numai pe un singur rând.

1.4. În zona pietonală conducătorul de bicicletă este obligat să circule cu viteză maximă de 5 km/h, să nu stânjenească ori să împiedice circulaţia pietonilor şi, dacă este necesar, să oprească pentru a permite circulaţia acestora.

1.5 Se recomandă ca, în circulaţia pe drumurile publice, biciclistul să poarte casca de protecţie omologată.

1.6. Pe timpul circulaţiei pe drumurile publice, conducătorii de biciclete sunt obligaţi să aibă asupra lor actul de identitate. 

2)
Se interzice circulaţia pe biciclete în Piaţa Victoriei şi strada Alba Iulia din Municipiul Timişoara în perioada 01.05 - 31.10 a fiecărui an, în intervalul orar 18:00 - 22:00, fără avizul Comisiei de Circulaţie din cadrul Primăriei Municipiului  Timişoara. În perioada de interdicţie bicicliştii pot folosi rutele alternative asigurate de municipalitate în zonă sau pot traversa  Piaţa Victoriei şi strada Alba Iulia pe lângă bicicletă".

3)
Nerespectarea prevederilor art. 28 indice 1 alin.2 constituie contravenţie şi se sancţionează cu amendă contravenţională cuprinsă între 100-200 lei. 

Art.2: Toate celelalte prevederi ale Hotărârii Consiliului Local al Mun. Timişoara nr. 371/30.10.2007 privind constatarea şi sancţionarea contravenţiilor pe teritoriul Municipiului Timişoara rămân neschimbate.

Art.3: Cu aducerea la îndeplinire a prezentei hotărâri se încredinţează Direcţia Poliţiei Locale Timişoara.

Art.4:Prezenta hotărâre se comunică:


- Instituţiei Prefectului - Judeţul Timiş;

- Primarului Municipiului Timişoara; 

- Direcţiei Secretariat General

- Serviciului Juridic; 

- Direcţiei Economice; 

- Direcţiei Tehnice; 

- Direcţiei Urbanism; 

- Direcţiei Clădiri, Terenuri şi Dotări Diverse;

- Direcţiei Şcoli, Spitale, Baze Sportive şi Instituţii Culturale;

- Direcţiei Comunicare;

- Direcţiei Dezvoltare 
- Direcţiei de Mediu; 
- Biroul Audit;

- Biroul Management al Calităţii;
- Compartimentului Control;

- Direcţiei Poliţiei Locale;
- Mass - media locale.

	 Preşedinte de şedinţă,

 Consilier  

	


